《请御明堂斋殿》
宋代·任希夷

肇举明禋预戒期，请临斋殿御帘帷。
廊头万旅皆花帽，殿下千官尽绛衣。
玉略时严三岁礼，庆霄遥望五云飞。
小臣头白供笾豆，亲见虞廷览德辉。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。